Document ID: 32012R0249

РЕГЛАМЕНТ (ЕС) № 249/2012 НА КОМИСИЯТА
от 21 март 2012 година
за изменение на Регламент (ЕС) № 19/2011 относно изискванията за одобрение на типа на поставяните от производителя задължителни табели за моторни превозни средства и техните ремаркета
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (1), и по-специално член 14, параграф 1, буква а) от него,
като има предвид, че:
(1)
Регламент (ЕО) № 661/2009 е отделен регламент за целите на процедурата по одобрение на типа, предвидена в Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (2).
(2)
Регламент (ЕС) № 19/2011 на Комисията от 11 януари 2011 г. относно изискванията за одобрение на типа на поставяните от производителя задължителни табели и на идентификационния номер на превозното средство за моторни превозни средства и техните ремаркета, и за прилагане на Регламент (ЕО) № 661/2009 на Европейския парламент и на Съвета относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (3) е една от мерките за прилагане по отношение на разпоредбите в член 5 от Регламент (ЕО) № 661/2009.
(3)
С Регламент (ЕС) № 19/2011 беше дадена възможност на производителите на превозни средства да използват самозалепващи етикети за изработването на задължителните табели. С цел да се улесни изработването на такива етикети посредством обработка на данни, както и тяхното отпечатване по електронен път, е необходимо съществуващите технически изисквания да бъдат адаптирани към особеностите на споменатите съвременни техники.
(4)
Поради това Регламент (ЕС) № 19/2011 следва да бъде съответно изменен.
(5)
Мерките, предвидени в настоящия регламент, са в съответствие със становището на Техническия комитет по моторните превозни средства,
ПРИЕ НАСТОЯЩИЯ РЕГЛАМЕНТ:
Член 1
Част А от приложение I към Регламент (ЕС) № 19/2011 се изменя, както следва:
1.
Точка 2.2 се заменя със следното:
„2.2.
Височината на шрифта на идентификационния номер на превозното средство, посочен в точка 2.1, буква в), не трябва да е по-малка от 4 mm.“
2.
След точка 2.2 се добавя следната точка 2.3:
„2.3.
Височината на шрифта на посочената в точка 2.1 информация, различна от идентификационния номер на превозното средство, не трябва да е по-малка от 2 mm.“
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 март 2012 година.

Labels: 7
8